מרשה גיי הארדן

מרשה גיי הארדן (באנגלית: Marcia Gay Harden; נולדה ב-14 באוגוסט 1959) היא שחקנית קולנוע אמריקאית, זוכת פרס אוסקר לשחקנית המשנה הטובה ביותר לשנת 2000 על תפקידה בסרט "פולוק" ומועמדת שוב לפרס זה בשנת 2004 על תפקידה במותחן הפשע "מיסטיק ריבר". היא גם זוכת פרס טוני לשנת 2009 על תפקידה במחזה "אלוהי הקטל", ומועמדת שני פרסי אמי על הופעת אורח שביצעה בסדרה "חוק וסדר: מדור מיוחד" ועל תפקידה בסרט הטלוויזיה "ליבה האמיץ של אירנה סנדלר". הארדן נולדה בלה הויה, קליפורניה, לבברלי ותאדאוס הרדן, שוטר הצי האמריקאי. להארדן 3 אחים. עקב עבודתו של אביה, עברה משפחתה של הארדן לגור בקליפורניה, מרילנד, גרמניה, יפן ויוון, שם התעניינה הארדן לראשונה בתחום התיאטרון והופיעה במספר מחזות באתונה. הארדן סיימה את לימודיה בתיכון "קלינטון מרילנד" ב-1977, לאחר מכן למדה במספר אוניברסיטאות באירופה ולבסוף חזרה לארצות הברית כדי ללמוד באוניברסיטת טקסס באוסטין, שם קיבלה תואר בתיאטרון. הארדן התחילה את קריירת המשחק בסרטי סטודנטים ב-1979 באוניברסיטת טקסס באוסטין. תפקידה הגדול הראשון על מסך הקולנוע היה ב-1990 במותחן הפשע של האחים כהן "צומת מילר". לאחר מכן שיחקה במספר סדרות טלוויזיה מקומיות. בשנת 1993 עשתה הארדן את הבכורה שלה על בימות ברודוויי והופיעה במחזה "מלאכים באמריקה". בשנת 2000 שיחקה הארדן בדרמה של אד האריס "פולוק", בסרט גילמה הארדן את דמותה של הציירת לי קרסנר, אשתו של ג'קסון פולוק, אחד הציירים החשובים של המאה ה-20. על תפקידה זכתה הארדן בפרס אוסקר לשחקנית המשנה הטובה ביותר. בשנת 2003 השתתפה בסרטו של קלינט איסטווד "מיסטיק ריבר". בסרט גילמה הארדן את סלסט בוייל, אשתו של דייב בוייל (טים רובינס). בשנת 2006 היא גילמה את האישה הראשונה בקומדיה המוזיקלית "אמריקן דרימז" לצד יו גרנט. בשנת 2007 הייתה הארדן מועמדת לפרס אמי על תפקידה בסדרת הפשע "חוק וסדר: יחידת הקורבנות המיוחדת". בשנת 2009 חזרה לבימות ברודוויי וזכתה בפרס טוני על תפקידה במחזה "אלוהי הקטל". בין השנים 2005 ל-2010, גילמה את דמותה של סוכנת ה-FBI דיינה לואיס והופיעה כדמות אורחת בחלק מפרקי הסדרה "חוק וסדר: מדור מיוחד". בשנת 2015 השתתפה בסדרה "קוד בלאק" בתור ד"ר רוריש. באותה שנה שיחקה בסדרת המתח "המדריך לרוצח" של רשת ABC בתור האנה קיטינג, וגם שיחקה לצד לילי טומלין בדרמה הקומית "סבתא" של פול וייץ.  בשנת 2017 שיחקה בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים. בסרט היא משחקת לצידם של דקוטה ג'ונסון, ג'יימי דורנן וקים בייסינגר. בשנת 2020 החלה לשחק בסדרה "תוכנית הבוקר", בתור העיתונאית מגי ברנר. שנה לאחר מכן גילמה את מנהלת בית הספר גב' שלי בדרמה הקומית "מוקסי". הארדן נשואה לתאדאוס של משנת 1996, אז הכירו על סט הסרט "אשת החמה". לזוג נולדו שלושה ילדים. צומת מילר (1990) אנשים משומשים (1992) נסיעה בטוחה (1994) בת החמה (1996) מועדון האקסיות (1996) המרגל מת מצחוק (1996) טיול משפחתי (1997) הפרופסור המפוזר - פלאבר (1997) מדד נואש (1998) לפגוש את ג'ו בלאק (1998) ספייס קאובויס (1999) פולוק (2000) מיסטיק ריבר (2003) בית הילדים (2003) חיוך של מונה ליזה (2003) ברוך הבא למונספוט (2004) נ.ב. - אוהב אותך (2004) אקדח אמריקאי (2005) אמריקן דרמיז (2006) הילדה המתה (2006) התרמית (2006) הנעלם (2007) הערפל (2007) מסילות וקשרים (2007) עד קצה העולם (2007) Christmas Cottage‏ (2008) ליבה האמיץ של אירנה סנדלר (2009) מורה מחליף (2011) כאב שימושי (2011) פארקלנד (2013) אלסה ופרד (2014) קסם לאור ירח (2014) סבתא (2015) חמישים גוונים של אפור (2015) לך תעבוד (2016) חמישים גוונים של אופל (2017) חמישים גוונים של שחרור (2018) אויב טווס אפס (2019) Pink Skies Ahead ‏(2020) מוקסי (2021) Confess, Fletch ‏(2022) ג'יגי ונייט (2022) Tell It Like a Woman ‏(2023) "Daughter of the Bride" ‏ (2023) בלתי נשכח‏ (2024) הדרך לגן עדן: הסיפור שלא סופר על הפצצת מרכז הסחר העולמי (1997) - סרט טלוויזיה החינוך של מקס ביקפורד (2002-2001) פליסיטי: הרפתקאותיה של ילדה אמריקאית (2005) - סרט טלוויזיה חוק וסדר: מדור מיוחד (הופעות אורח - 2005-2010) סקס ושקרים בעיר החטאים (2008) - סרט טלוויזיה סיפורה של אמנדה נוקס (2011) - סרט טלוויזיה של Lifetime שיפוץ רומנטי (2012) טרון: הזריחה (2013-2012) - דיבוב אישה לראווה (2014-2013) המדריך לרוצח (2015) קוד בלאק (2015) אוהבת עד מוות (2019) - סרט טלוויזיה של Lifetime בארקסקינס (2020) פרוד (2022-הווה) שככה יהיה לי טוד (2024-2022) מדיה וקבצים בנושא מרשה גיי הארדן בוויקישיתוף אתר האינטרנט הרשמי של מרשה גיי הארדן (באנגלית אמריקאית) מרשה גיי הארדן, ברשת החברתית אקס (טוויטר) מרשה גיי הארדן, ברשת החברתית אינסטגרם מרשה גיי הארדן, במסד הנתונים הקולנועיים IMDb (באנגלית) מרשה גיי הארדן, באתר "אידיבי", מאגר הידע העברי לקולנוע ישראלי ועולמי מרשה גיי הארדן, באתר AllMovie (באנגלית) מרשה גיי הארדן, באתר Rotten Tomatoes (באנגלית) מרשה גיי הארדן, במסד הנתונים הקולנועיים KinoPoisk (ברוסית) מרשה גיי הארדן, באתר אנציקלופדיה בריטניקה (באנגלית) דודי כספי, לוס אנג'לס, מרשה גיי הארדן: "סידרת אקשן רפואי", באתר ישראל היום, 18 בינואר 2016